b'\n_START_ARTICLE_\nSuomen toksikologiyhdistys\n_START_PARAGRAPH_\nSuomen toksikologiyhdistys ry (STY) on rekister\xc3\xb6ity yhdistys, jonka tarkoituksena on edist\xc3\xa4\xc3\xa4 toksikologista tutkimusta, opetusta ja koulutusta Suomessa. Yhdistys on perustettu vuonna 1979 ja siihen kuuluu noin 300 j\xc3\xa4sent\xc3\xa4. J\xc3\xa4senet ty\xc3\xb6skentelev\xc3\xa4t tyypillisesti yliopistoissa ja tutkimuslaitoksissa, terveyshallinnossa ja teollisuudessa. STY j\xc3\xa4rjest\xc3\xa4\xc3\xa4 vuosittain tieteellisi\xc3\xa4 kokouksia ja se on EUROTOX:in ja IUTOX:in aktiivinen j\xc3\xa4sen. Lis\xc3\xa4ksi yhdistys julkaisee Toksikologi -j\xc3\xa4senlehte\xc3\xa4. STY:ll\xc3\xa4 on l\xc3\xa4heiset tutkimus- ja koulutusyhteydet muiden Pohjoismaiden toksikologeihin. Se tekee my\xc3\xb6s tiiviisti yhteisty\xc3\xb6t\xc3\xa4 Baltian toksikologien kanssa.'